Lolland-Falsters Stifts-Tidende, 1843-02-06
Ved Forliget til Odense den 25de Marts 1579. mellem Frederik den 2den og de holsteenske Hertuger blev det blandt Andet bestemt, at Kongen skulde forlene Hertugerne af Holsteen af den Oldenborgske Stamme, saa mange som da levede, eller i Fremtiden vilde blive og ikke allerede vare af fundne og havde gjort Afkald med Fyrstendommet, Slesvig, &c. - Endskjøndt det nu ifølge et i Aaret 1564 mellem Frederik den 2den og dennes Broder Hertug Hans den Yngre til Sønderborg, (Stamfaderen til de to endnu blomstrende sønderborgske Linier Augustenborg og Glücksborg) oprettet Arvedelings-Document og derefter af Hertugen, udstedt Afkaldsbrev tydeligt fremgaaer, at denne var affunden og havde gjort Afkald, blev han dog ikke desmindre optagen i det ifølge det ovennævnte Forlig under 3die Mai 1580 udfærdigede Lehnsbrev, og saaledes for sig og sine Arvinger forlenet med Hertugdømmet Slesvig og Tilbehør, hvilken Forlehing i Aarene 1603, 1623, 1633 og 1649 blev af Kongerne Christian den 4de og Frederik den 3die fornyet for samtlige Hertuger af den sønderborgske Linie. Hertugdømmets Stænder protesterede vel imod disse Forlehninger, men fik det korte, lidet statskloge Svar, at Forlehningen vedkom ikke dem, men kun Kronen Danmark, der havde Lov at give den til hvem den vilde. Det er paa disse Forlehninger, at Hertugerne af den sønderborgske Linie, navnlig Augustenborg, som den ældste Green, grunde deres Fordringer, paa Arvefølgen i Hertugdømmet Slesvig. Forsaavidt nu den forrige gottorpske Andeel af Hertugdømmet angaaer, kan det aldrig være Tvivl underkastet, at disse Fordringer ere ganske uhjemlede. Denne Deel blev nemlig ved Roeskilde=Freden 1658. erklæret for et souveramt Hertugdømme, og da den souveraine Hertug af Holsteen Gottorp i Aaret 1713. indlod sig i aabenbar fjendtlige Forbindelser mod Danmark, bemægtigede Frederik den 4de sig ved Vaabenmagt hans Andeel af Slesvig, hvilken saaledes Danmark besidder med samme Ret som Preussen Schlesien og Sverrig Skaane. Besiddelsen er desuden garanteret af Frankerig og England, og bekræftet ved Stændernes Hylding i Aaret 1721, saa at der ikke kan være mere Tale om den Sag. Den forhen kongelige Andeel af Hertugdømmer bestod af Amterne Haderslev og Flensborg med Als og Ærø, men deraf besadde Kongerne egentlig kun Haderslev Amt og en Deel af Flensborg Amt, da den øvrige Deel af dette Amt, tilligemed Als og Ære, vare i den sønderborgske Linies Besiddelse, som dog ingen Deel havde i Regjeringen, men kaldtes aabetheilte Herren." Frederik den 3die skal i Aaret 1658 hos det danske Rigsraad have bevirket Udstedelsen af et Document, hvorved han, ligesom allerede var skeet ved den gottorpske Andeel, for sig og sine ægte mandlige Efterkommere blev erklæret for souverain Hertug i sin Andeel af Hertugdømmet. Vi sige skal, da Documentet, saavidos bekjendt, aldrig er trykt, og der saaledes kunde være Tvivl om dets Tilværelse; dog er der mere Sandsynlighed for, end imod, at handlingen virkelig er foregaaet. Det er imidlertid indlysende, at denne Handling ikke, hvad heller ikke synes at være tilsigtet, kunde berøve de arveberettigede Agnater) deres Ret, og Spørgsmaalet er altsaa, om der senere er foregaaet nogen Handling, hvorved de have tabt eller frasagt sig deres Ret.